Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 821/11/8807	Michalovce, 9.7.2013
EEČ : 2-66-175-2013

U Z N E S E N I E

Trestná vec:	obvinený XXXXX a spol.  
Prečin:	porušovanie domovej slobody formou spolupáchateľstva podľa § 20, § 194 ods. 1, ods. 2 písm. b) Tr. zákona a poškodzovanie cudzej veci formou spolupáchateľstva podľa § 20, § 246 ods. 1 Tr. zákona,

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.3.2012, spisová značka 1 Pv 821/11/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 5.3.2012, spisová značka 1 Pv 821/11/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX, sp. zn. 1Pv 821/11-11 z 09. 02. 2012 bolo podľa § 216 ods. 1 Tr. poriadku podmienečne zastavené trestné stíhanie pre prečin poškodzovania cudzej veci formou spolupáchateľstva podľa § 20, § 246 ods. 1 Tr. zákona a prečin porušovania domovej slobody formou spolupáchateľstva podľa § 20, § 194 ods. 1, ods. 2 písm. b) Tr. zákona proti obvineným mladistvým XXXXX a XXXXX.   

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba obom v trvaní 12 mesiacov. Predmetné uznesenie sa u ml. XXXXX stalo právoplatným dňa 18. 02. 2012 a u ml. XXXXX dňa 28. 02. 2012.

Skúšobná doba pre podmienečné zastavenie trestného stíhania uplynula u ml. XXXXX dňa 18. 02. 2013 a u ml. XXXXX dňa 28. 02. 2013. 

Po uplynutí skúšobnej doby boli vyžiadané odpisy registra trestov a správy o povesti obvinených mladistvých.   
	
Bolo zistené, že obvinení mladiství XXXXX a XXXXX v priebehu skúšobnej doby viedli riadny život, nedopustili sa žiadneho trestného činu ani priestupku, a teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení mladiství XXXXX a XXXXX sa v skúšobnej dobe podmienečného zastavenia trestného stíhania osvedčili.  

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor